CELEX: 62016CN0422
Language: sl
Date: 2016-08-01 00:00:00
Title: Zadeva C-422/16: Predlog za sprejetje predhodne odločbe, ki ga je vložilo Landgericht Trier (Nemčija) 1. avgusta 2016 – Verband Sozialer Wettbewerb e.V./TofuTown.com GmbH

26.9.2016   
            
            
               SL
            
            
               Uradni list Evropske unije
            
            
               C 350/17
            
         Predlog za sprejetje predhodne odločbe, ki ga je vložilo Landgericht Trier (Nemčija) 1. avgusta 2016 – Verband Sozialer Wettbewerb e.V./TofuTown.com GmbH
   (Zadeva C-422/16)
   (2016/C 350/22)
   Jezik postopka: nemščina
   
      Predložitveno sodišče
   
   Landgericht Trier
   
      Stranki v postopku v glavni stvari
   
   
      Tožeča stranka: Verband Sozialer Wettbewerb e.V.
   
      Tožena stranka: TofuTown.com GmbH
   
      Vprašanja za predhodno odločanje
   
   
               1.
            
            
               Ali je treba člen 78(2) Uredbe (EU) št. 1308/2013 (1) Evropskega parlamenta in Sveta z dne 17. decembra 2013 o vzpostavitvi skupne ureditve trgov kmetijskih proizvodov in razveljavitvi uredb Sveta (EGS) št. 922/72, (EGS) št. 234/79, (ES) št. 1037/2001 in (ES) št. 1234/2007 (v nadaljevanju: Uredba (EU) št. 1308/2013) razlagati tako, da opredelitvam, poimenovanjem in prodajnim oznakam v smislu Priloge VII 
                     ni
                   treba izpolnjevati zahtev iz te priloge, če te opredelitve, poimenovanja in prodajne oznake dopolnjujejo pojasnjevalni oziroma opisni pristavki (kot na primer „tofu maslo“ za čisti rastlinski proizvod)?
            
         
               2.
            
            
               Ali je treba Prilogo VII, del III, točko 1, Uredbe (EU) št. 1308/2013 razlagati tako, da „mleko“ pomeni izključno običajni izloček mlečnih žlez, pridobljen z eno ali več molžami brez kakršnega koli dodajanja ali odvzemanja, ali pa se lahko pojem „mleko“ – s pristavkom pojasnjevalnih pojmov kot je na primer „sojino mleko“ – uporablja tudi za rastlinske (veganske) izdelke pri njihovem trženju?
            
         
               3.
            
            
               Ali je treba Prilogo VII, del III, točko 2 k členu 78 Uredbe (EU) št. 1308/2013 razlagati tako, da je poimenovanja, našteta pod točko 2.(a), kot so zlasti „sirotka“, „smetana“, „maslo“, „pinjenec“, „sir“, „jogurt“ ali pojem „smetana“ itd. mogoče uporabljati izključno za mlečne proizvode, ali pa v področje uporabe Priloge VII, del III, točka 2 Uredba (EU) št. 1308/2013 spadajo tudi čisti rastlinski/veganski proizvodi, ki niso pridobljeni iz (živalskega) mleka?
            
         
      (1)  UL L 347, str. 671.